**NACRT**

Na osnovu člana 3 stava 1 tačke 1, člana 4, stava 2 i člana 5 Odluke o izgradnji lokalnih objekata od opšteg interesa („Sl.list CG – opštinski propisi“, broj 14/22, 59/22, 30/23), člana 38 Zakona o lokalnoj samoupravi (“Sl.list CG” br. 02/18, 34/19, 38/20, 50/22 i 84/22), člana 36 Statuta Opštine Kotor ("Sl. list CG – opštinski propisi" br. 37/19), a u vezi sa članom 155, stav 1 Zakona o izgradnji objekata (“Sl.list CG2, broj 19/25), Skupština Opštine Kotor, na sjednici održanoj dana \_\_\_\_\_\_\_\_\_2025.godine, donijela je

**O D L U K U**

**o utvrđivanju lokacije za izgradnju pristupne saobraćajnice**

**sa instalacijama u Dobroti – Pelister**

**Član 1**

Ovom Odlukom utvrđuje se lokacija sa elementima urbanističko-tehničkih uslova za izradu projektne dokumentacije za izgradnju saobraćajnice sa pratećim instalacijama na dijelovima katastarskih parcela 2084/6, 2132/4, 2125, 2174/2,2174/1, 2151/1, 2153/1, 2152/1, 2152/2, 2151/2, 2150/1, 2132/9, 2150/2, 2132/3, 2132/5, 2132/7, 2132/8, 2132/6, 2129, 2131/3, 2131/2, 2131/1 sve K.O. Dobrota I.

Kako se radi o izgradnji infrastrukturnih objekata, isti se smatra lokalnim objektom od opšteg interesa.

Inicijativu za donošenje ove Odluke podnio je Sekretarijat za investicije Opštine Kotor.

**Član 2**

**PROGRAMSKI ZADATAK SA ELEMENTIMA URBANISTIČKO-TEHNIČKIH USLOVA**

**CILJ I PREDMET**

Programskim zadatkom sa elementima urbanističko tehničkih uslova, definišu se uslovi za donošenje Odluke o lokaciji odnosno uslovi izradu glavnih projekata, reviziju glavnih projekata, izdavanje odobrenja za građenje, građenje objekta i izdavanje odobrenja za upotrebu objekta za ***izgradnju dvosmjerne pristupne saobraćajnice u Dobroti do zgrade Pelistera.***

**UVOD**

Sekretarijat za urbanizam, stanovanje i uređenje prostora Opštine Kotor pokrenuo je postupak rješavanja predmeta po zahtjevu Sekretarijata za investicije koji je dostavio Idejno rješenje saobraćajnice u naselju Dobrota u cilju izrade Programskog zadatka sa elementima urbanističko-teničkih uslova.

Naime, Prostorno urbanistički plan opštine Kotor, koji je stupio na snagu 2020. godine, zamjenio je detaljnije razrađene planove za ova područja pa je za izdavanje UTU bio potreban strateški pristup sagledavanja svakog predmeta pojedinačno. Imajući u vidu razmjeru i ažurnost podloga na kojima se rade planovi i generalna rješenja položaj saobraćajnica u planu je orijentacioni, pa je izgradnju novih puteva poželjno uraditi na koridorima postojećih puteva, uz poboljšanje geometrijskih i eksploatacionih karaketristika, čime se podiže kvalitet puteva, bezbjednost u saobraćaju, a samim tim i nivo usluge. Unapređenje čitavog sistema lokalnih i nekategorisanih puteva nije realan zadatak pa se pribjegava rješenju pojedinačnih slučajeva sagledavajući širu sliku tog naselja.

Zato se prethodno pristupilo detaljnoj analizi postojeće dokumentacije i analizi stanja na terenu, gdje je utvrđeno da je nužna promjena elemenata saobraćajnice i trase zbog bezbjednosti saobraćaja, pristupačnosti terena, starih objekata i novoizgrađenih objekata.


Na osnovu Odluke o izgradnji lokalnih objekata od opšteg interesa, u cilju definisanja preciznijih uslova i smjernica za građenje ovakvih objekata, moguće je da se za istu donese odgovarajuća odluka o utvrđivanju objekta od opšteg interesa sa programskim zadatkom i elementima urbanističko-tehničkih uslova, sačinjenih prema važećim tehničkim normativima i standardima struke, te smjernicama i pravilima uređenja i izgradnje koje su date važećim planovima.

Osnov za izradu Programskog zadatka je Idejno rješenje urađeno od strane licencirane firme “OPTIMUSPROJECT” d.o.o. Bijelo Polje, čiji je glavni inženjer i odgovorno lice Jovan Furtula, msc.građ.

Izgradnjim predmetne saobraćajnice obezbijedilo bi se adekvatno uređenje prostora na pomenutim katastarskim parcelama i funkcionalan prilaz izgrađenim objektima kao i onim objektima čija je izgradnja u toku.



**OPIS LOKACIJE**


Teren u zoni predmetne saobraćajnice je neuređen i zapušten. Na površini je prekriven rastinjem i zemljom. Na mjestu buduće saobraćajnice postoji makadamski put koji služi za prilaz pojedinim parcelama. Put je neravan, širine oko 3.0 m i podužnog nagiba oko 18 %. Ispod puta je propust koji služi za odvodnjavanja atmosferskih voda sa terena. Na katastarskoj parceli 2132/9 postoji stari bunar. Na katastarskoj parceli broj 2174/1 je betonski zid visine od 2 do 3 m a na kraju zida su betonske stepenice. Na početku trase buduće saobraćajnice, makadamski put se priključuje na postojeći asfaltni put-III put koji se ukršta sa Jadranskom magistralom.



Izvod iz Google Maps – a

Situacija saobraćajnice iz idejnog rješenja

Preklop linije eksproprijacije sa katastarskim parcelama **

****Preklop planirane saobraćajnice sa GUR –om (PUP) opštine Kotor

**OSNOVNI PROJEKTNI PARAMETRI/OSNOVE ZA IZRADU TEHNIČKE DOKUMENTACIJE**

Vrsta objekta: saobraćajnica

Neophodno je da se definiše priključak na postojeći asfaltni put.

Neophodno je da se definišu dva kraka saobraćajnice. Krak 1 je od priključka na asfaltni put, duž katastarskih parcela 2132/9, 2174/1, 2150/1, 2151/1 do katastarskih parcela broj 2151/2 i 2152/2. Krak 2 ide od sredine Kraka 1, duž katastarske parcele broj 2132/9.

Saobraćajnica Krak 1 se sastoji od od dvije saobraćajne trake širine po 2.75 m i jednostranog trorotara širine 1.20 m. U oštroj krivini osovinskog radijusa 7.0 m projektovano je proširenje kolovoza. Ukupna dužina Kraka 1 je 249.45 m.

Saobraćajnica Krak 2 se sastoji od od dvije saobraćajne trake širine po 2.75 m i jednostranog trorotara širine 1.20 m. U oštroj krivini osovinskog radijusa 13.0 m projektovano je proširenje kolovoza. Ukupna dužina Kraka 2 je 77.80 m.

Poprečni profil treba da sadrži i pripadajuće instalacije i putne objekte.

Na kolovozu projektovati fleksibilnu kolovoznu konstrukciju. Projektovati oivičavanje kolovoza sa kosim ivičnjacima 20/24 cm od betona MB50, a na prilazima parcelama sa oborenim ivičnjacima 24/18 od betona MB50.

***IZRADA TEHNIČKE DOKUMENTACIJE***

Projektant je dužan da pri projektovanju koristi podatke sa terena koje će sam prikupiti. U tom smislu dužan je da izvrši analizu okolnog terena i postojeće infrastrukture, na osnovu čega će utvrditi potrebu za izmještanjem postojećih instalacija vodovodne mreže, telekomunikacionih i elektroinstalacija, dalekovoda i sl.

Projektant je dužan da uzme u obzir sva prostorna ograničenja za izgradnju. Takođe, potrebno je da analizira i lokalnu putnu mrežu i mogućnost priključenja na istu. Posebno treba obratiti pažnju na lokacije gdje postoje izgrađeni objekti ili površine posebne namjene.

Detaljan geodetski snimak terena neophodno je obezbijediti kako bi isti poslužio kao podloga za izradu tehničke dokumentacije.

Osnova za izradu Glavnog projekta je Idejno rješenje saobraćajnice.

Tehnička dokumentacija mora biti urađena tako da bude usklađena sa sljedećim zakonskim i podzakonskim aktima: Zakon o planiranju prostora i izgradnji objekata, Zakonom o putevima, Zakonom o bezbjednosti saobraćaja na putevima i podzakonskim aktima donešenim na osnovu navedenih zakona, drugim zakonima, pravilnicima i propisima koji regulišu izradu pojedinih djelova tehničke dokumentacije, MEST i EN standardima (JUS se koristi u slučaju da ne postoje MEST ili EN standardi), normativima i pravilima struke.

Sadržaj cjelokupne tehničke dokumentacije mora biti usklađen sa odredbama Pravilnika o načinu izrade i sadržini tehničke dokumentacije za građenje objekata ("Službeni list Crne Gore", br. 044/18 od 06.07.2018, 043/19 od 31.07.2019).

**Projektna dokumentacija treba da sadrži:**

* Ažurirani geodetsko-katastarski snimak parcela i terena
* Geodetski snimak terena (situaciju) u razmjeri 1:250
* Geomehanički elaborat
* Građevinski projekat saobraćajnih površina
* Projekat saobraćajne signalizacije
* Projekat odvodnjavanja atmosferske kanalizacije
* Projekat vodovoda sa priključkom na postojeći sistem
* Projekat fekalne kanalizacije
* Projekat javne rasvjete sa priključkom na TS ili postojeću mrežu
* Projekat TK instalacija
* Sinhron plan instalacija
* Plan eksproprijacije (situacija položaja detaljnih tačaka i pisane koordinate tačaka)

**Član 3**

Glavni projekat podliježe reviziji u skladu sa čl. 81 Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18, 11/19, 82/20, 86/22 i 04/23) i u skladu sa čl. 7 Odluke o izgradnji lokalnih objekata od opšteg interesa („Sl.list CG – opštinski propisi“, broj 14/22, 59/22, 30/23), a u vezi sa članom 155, stav 1 Zakona o izgradnji objekata (“Sl.list CG2, broj 19/25).

**Član 4**

O sprovođenju ove Odluke staraće se Sekretarijat za investicije Opštine Kotor.

**Član 5**

Ova Odluka stupa na snagu osmog dana od dana objavljivanja u “Sl.listu Crne Gore-opštinski propisi”.

**Broj: 11-\_\_\_\_\_\_\_**

**Kotor, \_\_\_\_2025.godine**

**SKUPŠTINA OPŠTINE KOTOR**

**PREDSJEDNICA**

**Maja Mršulja**

**O b r a z l o ž e nj e**

U skladu sa Odlukom o izgradnji lokalnih objekata od opšteg interesa („Sl.list CG – opštinski propisi“, broj 14/22, 59/22, 30/23), a na osnovu inicijative Sekretarijata za investicije, ovaj organ je pripremio Nacrt Odluke kojom se utvrđuje lokacija i urbanističko-tehnički uslovi za rekonstrukciju dijela postojećeg lokalnog nekategroisanog puta na kat. parc. 2084/6, 2132/4, 2125, 2174/2,2174/1, 2151/1, 2153/1, 2152/1, 2152/2, 2151/2, 2150/1, 2132/9, 2150/2, 2132/3, 2132/5, 2132/7, 2132/8, 2132/6, 2129, 2131/3, 2131/2, 2131/1 sve K.O. Dobrota I.

Sekretarijat za urbanizam, stanovanje i uređenje prostora Opštine Kotor pokrenuo je postupak rješavanja predmeta po zahtjevu Sekretarijata za investicije koji je pokrenuo postupak i dostavio Idejno rješenje saobraćajnice u Dobroti, u cilju izrade Programskog zadatka sa elementima urbanističko-teničkih uslova.

Na osnovu Odluke o izgradnji lokalnih objekata od opšteg interesa, u cilju definisanja preciznijih uslova i smjernica za građenje ovakvih objekata, moguće je da se za istu donese odgovarajuća odluka o utvrđivanju lokacije za izgradnju objekta od opšteg interesa sa programskim zadatkom i elementima urbanističko-tehničkih uslova, sačinjenih prema važećim tehničkim normativima i standardima struke, te smjernicama i pravilima uređenja i izgradnje koje su date važećim planovima.

Glavni cilj ovog projekta je funkcionalan prilaz izgrađenim i objektima čija je izgradnja u toku.

Nacrt Odluke se stavlja na javnu raspravu u trajanju od 15 dana.

**Sekretarijat za urbanizam, stanovanje**

**i uređenje prostora**